b"\n_START_ARTICLE_\nRocroi\n_START_SECTION_\nGeografija\n_START_PARAGRAPH_\nKraj se nahaja na severu pokrajine \xc5\xa0ampanje 28 km severozahodno od sredi\xc5\xa1\xc4\x8da departmaja Charleville-M\xc3\xa9zi\xc3\xa8res v bli\xc5\xbeini meje z Belgijo. Sestavljajo ga \xc4\x8detrti Centre ancien, Campagne, Bouverie, Sartnizon, Bois Bryas in Orzy.\n_START_SECTION_\nUprava\n_START_PARAGRAPH_\nRocroi je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Blombay, Bourg-Fid\xc3\xa8le, Le Ch\xc3\xa2telet-sur-Sormonne, Chilly, \xc3\x89talle, Gu\xc3\xa9-d'Hossus, Laval-Morency, Maubert-Fontaine, Regniowez, Rimogne, S\xc3\xa9vigny-la-For\xc3\xaat, Taillette in Tremblois-l\xc3\xa8s-Rocroi s 7.792 prebivalci._NEWLINE_Kanton je sestavni del okro\xc5\xbeja Charleville-M\xc3\xa9zi\xc3\xa8res.\n_START_SECTION_\nZgodovina\n_START_PARAGRAPH_\nNaselje je bilo utrjeno \xc5\xbee za \xc4\x8dasa francoskih kraljev Franca I. in Henrika II. v 15. in 16. stoletju. Utrdbo je dokon\xc4\x8dal v obliki stilizirane zvezde francoski voja\xc5\xa1ki in\xc5\xbeenir Vauban v 17. stoletju. _NEWLINE_19. maja 1643 je med tridesetletno vojno pri\xc5\xa1lo pri Rocroiju do bitke, v kateri je francoski vojvod d'Enghien porazil \xc5\xa1pansko-avstrijsko vojsko pod poveljstvom generala Francisca de Mela. Deset let kasneje je vojvod, sedaj \xc5\xbee cond\xc3\xa9jski princ, potem ko je v \xc4\x8dasu dr\xc5\xbeavljanske vojne pobegnil kardinalu Mazarinu in se pridru\xc5\xbeil \xc5\xa1panski vojski, slednjo vodil pri napadu na mesto in ga tudi zavzel. Leta 1659 je bil s podpisom Pirenejskega miru, s katerim se je kon\xc4\x8dala vojna med Francijo in \xc5\xa0panijo v sklopu tridesetletne vojne, vrnjen Franciji."